Държавен вестник, бр. 105, 2005 г., стр. 75

Б Р О Й  105
Д Ъ Р Ж А В Е Н   В Е С Т Н И К
С Т Р .  75
(3) Публичните вземания се предявяват от
Агенцията за държавни вземания пред съда по
несъстоятелността, освен ако в закон е предви-
дено друго.
(4) В случай че вземането е установено с
влязъл в сила акт, синдикът незабавно го
включва в списъка на приетите от него взема-
ния така, както е предявено. Това вземане не
може да бъде оспорено по реда на част четвър-
та от Търговския закон или чрез обжалване на
определението на съда по несъстоятелността
за одобряване на списъка с приетите от синди-
ка вземания.
(5) В случай че вземането е установено, но
актът не е влязъл в сила, то се включва под
условие в списъка на приетите от синдика взе-
мания и се удовлетворява по реда на чл. 725,
ал. 1 от Търговския закон, освен ако в закон е
предвидено друго.
Изпълнително основание
Чл. 165. Събирането на държавните и общин-
ските публични вземания се извършва въз основа
на влязъл в сила акт за установяване на съответ-
ното публично вземане, издаден от компетентен
орган, освен ако в закон е установено друго.
 Установяване
Чл. 166. (1) Установяването на публичните
вземания се извършва по реда и от органа, оп-
ределен в съответния закон.
(2) Ако в съответния закон не е предвиден
ред за установяване на публичното вземане, то
се установява по основание и размер с акт за
публично вземане, който се издава по реда за
издаване на административен акт, предвиден в
Закона за административното производство.
Ако в съответния закон не е определен органът
за издаване на акта, той се определя от кмета на
общината, съответно от ръководителя на съот-
ветната  администрация.
(3) Актът за публично общинско вземане се
обжалва по административен ред пред кмета
на общината, а за публично държавно взема-
не—пред ръководителя на съответната адми-
нистрация по реда на Закона за администра-
тивното производство. Ръководителят на адми-
нистрацията може да упълномощи органи, го-
рестоящи на органа, издал акта, които да раз-
глеждат по същество и да се произнасят по жал-
бите против актовете за публични вземания.
Заповедта за упълномощаването се обнародва
в “Държавен вестник”.
Публичен изпълнител
Чл. 167. (1) Публичният изпълнител е орган
на принудителното изпълнение и осъществява
действията по обезпечаване и принудително
изпълнение на публичните вземания по реда на
този кодекс.
(2) Публичните изпълнители са:
1. служители на Агенцията за държавни взе-
мания;
2. органи на Националната агенция за при-
ходите.
Начини на погасяване
Чл. 168. Публичното вземане се погасява:
1. когато е платено;
2. чрез прихващане;
3. по давност;
4. при опрощаване;
5. при смърт на физическото лице—след
изчерпване на имуществото му, освен ако нас-
ледниците или други лица отговарят за публич-
ното задължение;
6. след разпределение на постъпленията от
осребряване на актива на юридическо лице,
обявено в несъстоятелност, освен ако други лица
отговарят за публичното задължение;
7. при заличаване на юридическото лице след
прекратяване с производство по ликвидация,
освен ако други лица отговарят за публичното
задължение.
Последователност на погасяванията
Чл. 169. (1) Публичните вземания се погася-
ват в следната последователност: главница,
лихви, разноски.
(2) Разсрочените и отсрочените публични
вземания се погасяват в последователност: глав-
ница, лихви, разноски.
(3) При наличие на няколко публични взе-
мания, които длъжникът не е в състояние да
погаси едновременно до започване на прину-
дителното им събиране, той може да заяви
кое от тях погасява пред съответния компе-
тентен орган. Ако не е заявил това, те се по-
гасяват съразмерно.
(4) Задълженията за данъци се погасяват по
реда на възникването им, а когато се отнасят за
една и съща година, лицето има право да заяви
кое от тях погасява.
(5) След образуване на изпълнителното дело
ал. 3 и 4 не се прилагат.
Прихващане до започване на производството
за принудително изпълнение и обезпечение
Чл. 170. (1) Извън случаите по чл. 128—130
до образуването на производството за принуди-
телно изпълнение на публичното вземане ком-
петентният за установяването на публичните
вземания орган извършва прихващане по реда
на чл. 166, ал. 2, когато са налице основания за
погасяването му с изискуемо вземане на длъж-
ника за надвнесени или подлежащи на възста-
новяване суми от публични вземания, и по ак-
тове, издадени от същия орган, компетентен да
ги определя. Длъжникът се уведомява за на-
правеното прихващане.
(2) При условията на ал. 1 прихващане може
да поиска и длъжникът. Отказът за прихваща-
не може да бъде обжалван от длъжника по реда
на Закона за административното производст-
во. Отказът се обжалва пред органите по чл. 166,
ал. 3 в 7-дневен срок от съобщаването му.
(3) Може да се извърши прихващане с погасе-
но по давност публично задължение, когато взе-
мането на длъжника е станало изискуемо, преди
задължението му да бъде погасено по давност.